turjo4nis/wikipedia-bn-dump-20250701 huggingface dataset:
দ্য সার্কাস (১৯২৮-এর চলচ্চিত্র)

দ্য সার্কাস ১৯২৮ সালে মুক্তিপ্রাপ্ত মার্কিন নির্বাক হাস্যরসাত্মক চলচ্চিত্র। এটি রচনা ও পরিচালনা করেছেন চার্লি চ্যাপলিন। এতে প্রধান চরিত্রে অভিনয় করেন চার্লি চ্যাপলিন, অ্যাল আর্নেস্ট গার্সিয়া, মার্না কেনেডি, হ্যারি ক্রোকার ও হেনরি বার্গম্যান। একটি উন্নততর সার্কাসের রিংমাস্টার সঙ হিসেবে দ্য ট্রাম্পকে তার দলে নেন, কিন্তু তিনি পরে আবিষ্কার করেন সে শুধুমাত্র অনিচ্ছাকৃতভাবেই হাস্যকর কাজ করতে পারে, কোন গুরুত্বপূর্ণ কাজে নয়।

এই চলচ্চিত্র নির্মাণ ছিল চ্যাপলিনের কর্মজীবনের সবচেয়ে বাজে অভিজ্ঞতা। এই সময়ে বেশ কিছু সমস্যা দেখা দেয়, যার কারণে নির্মাণ দেরি হতে থাকে। স্টুডিওতে আগুন লাগা, চ্যাপলিনের মায়ের মৃত্যু, তাঁর দ্বিতীয় স্ত্রী লিটা গ্রের সঙ্গে বিবাহ বিচ্ছেদ, এবং অভ্যন্তরীণ রাজস্ব সেবার কর ফাঁকি দেওয়ার মামলা, এই সমস্যাগুলোর জন্য নির্মাণে আটমাস সময় লেগে যায়। চলচ্চিত্রটি নির্বাক চলচ্চিত্রের ইতিহাসে সপ্তম সর্বোচ্চ আয়কারী চলচ্চিত্রের স্থান দখল করে।

কুশীলব
 চার্লি চ্যাপলিন - দ্য ট্রাম্প
 অ্যাল আর্নেস্ট গার্সিয়া - সার্কাস মালিক ও রিংমাস্টার
 মার্না কেনেডি - সার্কাস মালিকের কন্যা ও সার্কাসের রাইডার
 হ্যারি ক্রোকার - রেক্স, দড়ির উপর হণ্টক
 জর্জ ডেভিস - জাদুকর
 হেনরি বার্গম্যান - বৃদ্ধ সঙ
 টিনি স্যান্ডফোর্ড - প্রধান মালিক
 জন র‍্যান্ড - প্রধান মালিকের সহকারী
 স্টিভ মার্ফি - পকেটমার

মুক্তি
দ্য সার্কাস চলচ্চিত্রটির উদ্বোধনী প্রদর্শনী হয় নিউ ইয়র্ক সিটির মার্ক স্ট্র্যান্ড থিয়েটারে ১৯২৮ সালের ৬ জানুয়ারি, এবং লস অ্যাঞ্জেলেসের গ্রম্যান্‌স চাইনিজ থিয়েটারে ২৭ জানুয়ারি। এটি সবাক চলচ্চিত্র যুগের শুরুতে মুক্তি পায়। এই ছবি মুক্তির মাত্র একমাস পূর্বে প্রথম পূর্ণদৈর্ঘ্য সবাক চলচ্চিত্র দ্য জ্যাজ সিঙ্গার মুক্তি পায়।

চ্যাপলিন ১৯৬৭ সালে এই চলচ্চিত্রে নতুন করে সুরারোপ করেন, এবং নতুন সংস্করণটি ১৯৬৮ সালে কপিরাইট করে ১৯৬৯ সালে পুনঃমুক্তি দেওয়া হয়।

পুরস্কার
চার্লি চ্যাপলিন এই চলচ্চিত্রের জন্য চারটি বিভাগে একাডেমি পুরস্কারের মনোনয়ন লাভ করেন, কিন্তু একাডেমি তাকে ১ম একাডেমি পুরস্কারে "দ্য সার্কাস চলচ্চিত্রটি রচনা, এতে অভিনয়, পরিচালনা ও প্রযোজনার জন্য" বিশেষ পুরস্কার প্রদান করে। একাডেমি তাদের দাপ্তরিক মনোনয়নের তালিকায় চ্যাপলিনের নাম অন্তর্ভুক্ত করে না, যদিও বেশিরভাগ অনানুষ্ঠানিক তালিকায় তাঁর নাম অন্তর্ভুক্ত করা হয়ে থাকে।

আরও দেখুন

 চার্লি চ্যাপলিনের চলচ্চিত্র তালিকা

তথ্যসূত্র

আরও পড়ুন

বহিঃসংযোগ
 
 
 
 

১৯২৮-এর চলচ্চিত্র
১৯২০-এর দশকের হাস্যরসাত্মক চলচ্চিত্র
ইউনাইটেড আর্টিস্ট্‌সের চলচ্চিত্র
চার্লি চ্যাপলিন পরিচালিত চলচ্চিত্র
চার্লি চ্যাপলিন প্রযোজিত চলচ্চিত্র
চার্লি চ্যাপলিনের চিত্রনাট্য
মার্কিন চলচ্চিত্র
মার্কিন নির্বাক চলচ্চিত্র
মার্কিন সাদাকালো চলচ্চিত্র
মার্কিন হাস্যরসাত্মক চলচ্চিত্র
সার্কাস চলচ্চিত্র
১৯২০-এর দশকের মার্কিন চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
সহ-মৌলিক

দুইটি সংখ্যার সাধারণ গুণনীয়ক শুধু ১ হলে সংখ্যাগুলো পরস্পর সহমৌলিক।

উদাহরণ
৫ এবং ৭, এদের মধ্যে ১ ছাড়া কোনো সাধারণ উৎপাদক নেই। দুইটি মৌলিক সংখ্যা সর্বদা সহ-মৌলিক হবে। এছাড়া একটি মৌলিক সংখ্যা এবং একটি যৌগিক সংখ্যা ও সহ-মৌলিক হতে পারে। যেমন- ৭ এবং ১২। দুইটি যৌগিক সংখ্যা অথবা একটি জোড় অপরটি বিজোড় সংখ্যা হলেও সহ-মৌলিক হতে পারে। যেমন- ৮ এবং ৯। দুইটি জোড় সংখ্যা হলে তাদের মধ্যে সাধারণ উৎপাদক ২ থাকবে যা সহ-মৌলিক হবে না। অর্থাৎ সহ-মৌলিক সংখ্যাদ্বয় ভিন্ন দুইটি সংখ্যা হলেও তারা একই সাথে একটি মৌলিক সংখ্যার মত আচরণ করে।

উদাহরণ:

১৬ = ১ × ২ × ২ × ২ × ২
২৫ = ১ × ৫ × ৫

এখানে, ১৬ এর মৌলিক উৎপাদকগুলো ১, ২, ২, ২, ২ এবং ২৫ এর মৌলিক উৎপাদকগুলো ১, ৫, ৫। এদের মধ্যে ১ ছাড়া অন্য কোনো সাধারণ গুণনীয়ক নেই। সুতরাং, ১৬ ও ২৫ পরস্পর সহ-মৌলিক।

তথ্যসূত্র

সংখ্যাবাচক শব্দ
সংখ্যাতত্ত্ব
বিশ্ব স্ট্রোক দিবস

বিশ্ব স্ট্রোক দিবস প্রতিবছর ২৯ অক্টোবর উদযাপিত হয়। মস্তিষ্কে রক্ত সরবরাহ কোনো কারণে বিঘ্নিত হলে স্ট্রোক সংঘটিত হয়। বিশেষ করে রক্তনালী বন্ধ হয়ে কিংবা রক্তনালী ছিঁড়ে মস্তিষ্কে এই রক্ত সরবরাহ বিঘ্নিত হয়। রক্তে থাকে অক্সিজেন আর পুষ্টিগুণ। ফলে অক্সিজেনের অভাবে মস্তিষ্কের টিস্যুগুলো মারা যায়। স্ট্রোকের সবচেয়ে বড় কারণ হলো উচ্চরক্তচাপ। সারাবিশ্বে মৃত্যুর তৃতীয় প্রধান কারণ স্ট্রোক।

পটভূমি
বিশ্বে প্রতি ৬ সেকেন্ডে একজন স্ট্রোকে আক্রান্ত হচ্ছেন। বছরে আক্রান্ত হচ্ছে ৬ কোটি এবং মারা যাচ্ছে ২ কোটি মানুষ। স্ট্রোকের কারণে দেড় কোটি লোক পঙ্গু হচ্ছে। প্রতি ৬ জনে ১ জনের স্ট্রোকে আক্রান্ত হবার ঝুঁকি থাকে। স্ট্রোকে আক্রান্তদের মধ্যে ৪০ ভাগ মারা যায়, আর ৩০ ভাগ পক্ষাঘাতগ্রস্ত হয়ে পড়েন। তারা বেঁচে থেকেও দুর্বিষহ জীবনযাপন করেন।  আমেরিকানদের মধ্যে এক-তৃতীয়াংশের মৃত্যুর কারণ স্ট্রোক। স্ট্রোকে আক্রান্তের হার দিন দিন বেড়েই চলছে। অনেক ক্ষেত্রে সচেতনতার অভাবেই এই রোগে আক্রান্ত মানুষের সংখ্যা বাড়ছে। আমাদের দেশে এখন ১৫ থেকে ২০ লাখ স্ট্রোকের রোগী রয়েছে।স্ট্রোক সম্পর্কে জনসচেতনতা বাড়ানোর লক্ষ্যে প্রতিবছর ২৯ অক্টোবর বিশ্ব স্ট্রোক দিবস উদযাপিত হয়।

বাংলাদেশে উদযাপন
বাংলাদেশে প্রতিবছর ২৯ অক্টোবর দিবসটি পালন করে আসছে ইন্টারন্যাশনাল স্ট্রোক অ্যাসোসিয়েশন। বাংলাদেশে এখনো পৃথকভাবে স্ট্রোক অ্যাসোসিয়েশনের কার্যক্রম না থাকলেও বাংলাদেশ নিউরোলজি অ্যাসোসিয়েশনের উদ্যোগে দিবসটির আয়োজন করা হয়ে থাকে। ।

তথ্যসূত্র

অক্টোবর উদ্‌যাপন
স্বাস্থ্য সচেতনতা দিবস
স্ট্রোক
অষ্টশম্ভু শিবমন্দির

অষ্টশম্ভু শিবমন্দির  ভারতের ওড়িশা রাজ্যের রাজধানী ভুবনেশ্বরে অবস্থিত দেবতা শিবের উদ্দেশ্যে নির্মিত আটটি মন্দিরের সমষ্টি।

বর্ণনা 

উত্তরেশ্বর শিবমন্দির সীমানার মধ্যে একই আকৃতির এবং একই রকমের দেখতে আটটি মন্দির আছে যা স্থানীয়ভাবে অষ্ঠশম্ভু নামে পরিচিত। অষ্ট মানে আট এবং শম্ভু হচ্ছে শিবের নাম। এর মধ্যে পাঁচটি মন্দির একই অক্ষে থাকায় তারা একত্রে পঞ্চ পান্ডব নামে পরিচিত। অষ্টশম্ভু মন্দির ব্যক্তিমালিকানাধীন এবং রত্নাকর গার্গাবাতু ও পরিবার মন্দিরটির দেখাশোনা করেন। বড় অংশ এবং পভগের প্রত্নতাত্ত্বিক বৈশিষ্ট্য মন্দিরটি ১০ শতকের নির্মাণ বলে নির্দেশ করে। পাথরে নির্মিত মন্দিরটি রেখা দেউল ধরনের। মন্দিরটির পুর্বে গোদাবরী দীঘি, পশ্চিমে উত্তরেশ্বর মন্দিরের সীমানা প্রাচীর এবং দক্ষিণে বিন্দুসাগর দীঘি। মন্দিরটি পূর্বমুখী।

স্থাপত্যশৈলী 
মন্দিরটিতে ২.৪৫ মিটার পরিমাপের একটি বর্গাকার বিমান আছে যা সম্মুখ পোর্চের পরিমাপ ০.৫৩ মিটার। এটা পঞ্চরথ শৈলীর।

উত্তর, পশ্চিম ও দক্ষিণে পার্শ্বদেবতাদের কুলুঙ্গি আছে। দক্ষিণ ব্যতীত বাকি দুই কুলুঙ্গি ফাঁকা। কুলুঙ্গি গুলো খাখাড়া রীতির তলগর্ভিকা ও উর্ধ্বগর্ভিকা দ্বারা সজ্জিত। দক্ষিণের কুলুঙ্গিতে চারহাতযুক্ত গণেশ বিরাজমান যার নিচের বাম হাতে পরশু ও ডান হাতে অক্ষমালা সহ বারদামুদ্রা ধরা। উপরের হাত ভাঙা। মন্দিরটির গঠনশৈলীতে কলিঙ্গস্থাপত্যশৈলীর ছাপ আছে। দরজার পাল্লা উচ্চতায় ১.২০ মিটার এবং প্রস্থে ০.৮৪ মিটার। দরজার দুইপাশে দ্বারপাল কুলুঙ্গি আছে যার প্রতিটির উচ্চতা ০.২৮ মিটার এবং প্রস্থে ০.১২ মিটার। কুলুঙ্গিতে সেবায়েত দ্বারপাল ত্রিশুল হাতে দাঁড়িয়ে আছে। ললাটবিম্বে বামহাতে পদ্ম এবং ডান হাতে বারদামুদ্রাসহ গজলক্ষী বিরাজমান। চৌকাঠের উপরের অংশে প্রথাগর নবগ্রহ খোদাই করা আছে।

তথ্যসূত্র 

ভুবনেশ্বরের হিন্দু মন্দির
ওড়িশার শিব মন্দির
বিশ্ব ফার্মাসিস্ট দিবস

প্রতিবছর ২৫ সেপ্টেম্বর বিশ্ব ফার্মাসিস্ট দিবস উদযাপিত হয়। ফার্মাসিস্টরা দেশে বিদেশে মানসম্মত ওষুধ তৈরির মাধ্যমে স্বাস্থ্যসেবায় গুরুত্বপূর্ণ ভূমিকা পালন করে যাচ্ছেন। ফার্মেসি পেশায় কর্মরতদের উৎসাহ প্রদান এবং এই পেশা সম্পর্কে সাধারণ মানুষকে সচেতন করতে ২০১০ সাল থেকে সারাবিশ্বে এই দিবস পালিত হয়ে আসছে। সাধারণ মানুষকে এ মহান পেশা সম্পর্কে জানাতে এবং  এ পেশার মানকে উচ্চ মর্জাদার আসনে আসীন রাখতে সারাবিশ্বে এই দিবস পালিত হয়ে আসছে।

পটভূমি
আন্তর্জাতিক ফার্মাসিউটিক্যাল ফেডারেশনের উদ্যোগে ২০০৯ সালে অনুষ্ঠিত ইস্তাম্বুল সম্মেলনে ২৫ সেপ্টেম্বরকে বিশ্ব ফার্মাসিস্ট দিবস হিসেবে ঘোষণা করা হয়। ১৯১২ সালের এই দিনে নেদারল্যান্ডসের হেগে আন্তর্জাতিক ফার্মাসিউটিক্যাল ফেডারেশনের প্রথম কার্যনির্বাহী সভা অনুষ্ঠিত হয়, এই কারণে দিবসটিকে বিশ্ব ফার্মাসিস্ট দিবস হিসেবে ঘোষণা করা হয়। ফার্মেসি পেশার কর্মরতদের উৎসাহ প্রদান এবং এই পেশা সম্পর্কে সাধারণ মানুষকে সচেতন করতে ২০১০ সাল থেকে সারাবিশ্বে এই দিবস পালিত হয়ে আসছে। ।।

বাংলাদেশে উদযাপন
প্রতি বছর যথাযোগ্য মর্যাদায় সারাবিশ্বে এই দিবসটি পালন করা হয়। বাংলাদেশে সাভারের গণ বিশ্ববিদ্যালয়ের ফার্মেসী বিভাগের শিক্ষার্থীদের উদ্যোগে ২০১৪ সালে প্রথমবারের মত এই দিবসটি পালন করা হয় । এর পর থেকে দেশের বিভিন্ন বিশ্ববিদ্যালয়ের ফার্মেসী বিভাগ, বিভিন্ন ফার্মাসিউটিক্যালস কোম্পানী , ঔষধ প্রশাসন অধিদপ্তর ও বিভিন্ন ফার্মেসী পেশাজীবী সংগঠনের উদ্যোগে ঢাকাসহ বড় বিভাগীয় ও জেলা শহরগুলোতে উৎসাহের সঙ্গে  র‍্যালী, আলোচনা সভা ও স্বেচ্ছায় রক্তদান কর্মসূচি, সেমিনার ও বিভিন্ন জনসচেতনতামূলক কার্যক্রম পালনের মাধ্যমে দিবসটি নিয়মিত পালন হয়ে আসছে।

তথ্যসূত্র

সেপ্টেম্বর উদ্‌যাপন
স্বাস্থ্য
হালিমা হাতুন

হালিমা হাতুন () ছিলেন উসমানীয় সাম্রাজ্যের প্রতিষ্ঠাতা আরতুগ্রুল গাজীর স্ত্রী এবং উসমানীয় সাম্রাজ্যের প্রথম সুলতান উসমানের মাতা। এছাড়াও তিনি সেলজুক সাম্রাজ্যের শাহজাদা নোমানের কন্যা।

জীবনী
হালিমা হাতুন (জন্মঃ হালিমা সুলতানা) ছিলেন সেলজোক সুলতানা; যিনি সেলজোক শাহাজাদা নোমানের কন্যা ছিলেন। তিনি আরতোগ্রোলকে বিয়ে করেন এবং ৩ সন্তানের জন্ম দেন। তাদের নাম হলো যথাক্রমে গুন্দুজ আল্প,সাবচী আল্প এবং উসমান গাজী। তিনি ১৩ ফেব্রুয়ারি ১২৮১ সালে মৃত্যুবরণ করেন। হালিমা হাতুনের সমাধিস্থল আরতোগ্রোলের সোগুতের বাগানের পাশেই অবস্থিত।

নামকরণ
হালিমা সেলজোগ পরিবারের শাহাজাদী হওয়ার সূত্রে জন্মনাম ছিল হালিমা সুলতানা কিন্তু তিনি কায় বংশের সদস্য হওয়ার সূত্রে  তার নামকরণ করা হয় হালিমা হাতুন।

জনপ্রিয় সংস্কৃতি 
তুরস্কের জনপ্রিয় টেলিভিশন ধারাবাহিক দিরিলিস: আর্তগুল-এ হালিমা সুলতানের ভূমিকায় এশরা বিলগিচ অভিনয় করেন।

আরো দেখুন
 উসমানীয় সাম্রাজ্য
 উসমানীয় রাজবংশ

তথ্যসূত্র 

১৩-শ শতাব্দীর মহিলা
মহিলা রানী
উসমানীয় রাজবংশ
অটোমান সুলতানদের স্ত্রীগণ
১৩শ শতাব্দীর নারী
বিক্রম বেদ (২০১৭-এর চলচ্চিত্র)

বিক্রম বেদ () ২০১৭ সালে মুক্তিপ্রাপ্ত একটি ভারতীয় তামিল ভাষার চলচ্চিত্র, যেটি রচনা ও পরিচালনা করেছেন পুষ্কর-গায়েত্রী দম্পতি এবং এটি প্রযোজিত হয় শশীকান্তর ওয়াই নট স্টুডিওস দ্বারা। চলচ্চিত্রটিতে মাধবন একজন পুলিশ সদস্য এবং বিজয় সেতুপতি হিংস্র সন্ত্রাসী নেতার চরিত্রে অভিনয় করেন। এছাড়াও চলচ্চিত্রটিতে বড়লক্ষ্মী শরৎকুমার, শ্রদ্ধা শ্রীনাথ এবং কাদির অভিনয় করেন। চলচ্চিত্রটির কাহিনী প্রাচীন ভারতের বিক্রম-বেতালের একটি গল্প দ্বারা অনুপ্রাণিত।

২০১৫ সালের জানুয়ারি মাসে ওয়াই নট স্টুডিওসের কর্ণধার এস শশীকান্ত বলেন পুষ্কর এবং তার পত্নী গায়েত্রী আবার সিনেমা পরিচালনায় আসছেন যারা ২০১০ সালে তাদের সর্বশেষ চলচ্চিত্র পরিচালনা করেছিলেন। ২০১৫ সাল জুড়ে চলচ্চিত্রটির গল্প লেখা শুরু হয় এবং মাধবনকে কেন্দ্রীয় চরিত্রে নেওয়া হবে এ কথা ভাবা হয় ২০১৬ এর ফেব্রুয়ারি মাসে।  চলচ্চিত্রটি নির্মাণ সংক্রান্ত সব কাজ ২০১৭ সালের ফেব্রুয়ারিতে শেষ হয়, এবং মুক্তি দেওয়া হয় ২১ জুলাইয়ে।

অভিনেতা বিজয় সেতুপতি চলচ্চিত্রটির জন্য ফিল্মফেয়ার সেরা অভিনেতা পুরস্কার - তামিল পেয়েছিলেন।

অভিনয়ে
মাধবন - বিক্রম
বিজয় সেতুপতি - বেদ
বড়লক্ষ্মী শরৎকুমার - চন্দ্রা
শ্রদ্ধা শ্রীনাথ - প্রিয়া
কাদির - বিগ্নেশ (পুলি)
প্রেম - সিমন
অচ্ছুৎ কুমার - সুরেন্দর
হরীশ পেরাদি - চেত্তা

তথ্যসূত্র

বহিঃসংযোগ
 

ভারতীয় চলচ্চিত্র
তামিল ভাষার চলচ্চিত্র
২০১৭-এর চলচ্চিত্র
ভারতীয় অরৈখিক আখ্যান চলচ্চিত্র
২০১০-এর দশকের তামিল ভাষার চলচ্চিত্র
মুম্বইয়ের পটভূমিতে চলচ্চিত্র
ভারতে সংঘবদ্ধ অপরাধ সম্পর্কে চলচ্চিত্র
তামিলনাড়ু পুলিশের কাল্পনিক চিত্রায়ণ
২০১৭-এর অ্যাকশন থ্রিলার চলচ্চিত্র
চেন্নাইয়ের পটভূমিতে চলচ্চিত্র
চেন্নাইয়ে ধারণকৃত চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ভারতীয় অপরাধ অ্যাকশন চলচ্চিত্র
ভারতীয় অপরাধ থ্রিলার চলচ্চিত্র
ভারতীয় গ্যাংস্টার চলচ্চিত্র
স্যাম সি. এস. সুরারোপিত চলচ্চিত্র
ভ্যানডার ওয়ালস বন্ধন

ভ্যান্ডার ওয়ালস বন্ধন একটি রাসায়নিক বন্ধন যা দুর্বল বন্ধন হিসেবে পরিচিত।

প্রকারভেদ 
মোট ৫ প্রকারের বন্ধন ব্যাখ্যা করা যায়। 
১. ডাইপোল-ডাইপোল বন্ধন
২. আয়ন-ডাইপোল বন্ধন
৩. ডাইপোল-আবেশিত আয়ন বন্ধন
৪. আবেশিত আয়ন আবেশিত-আয়ন বন্ধন
৫. হাইড্রোজেন বন্ধন

বিভিন্ন মৌলের বন্ধন দুরত্ব

উদাহরণ 
ভ্যানডার ওয়ালস বন্ধনের কারণে বিভিন্ন সমযোজী বন্ধনের মধ্যে শক্তিসম্পন্ন বন্ধন দেখা যায়। যেমনঃ পানিতে বরফ গঠন।

তথ্যসূত্র 

রাসায়নিক বন্ধন
দ্য ট্রাম্প

দ্য ট্রাম্প (কয়েকটি ভাষায় - শার্লট), দ্য লিটল ট্রাম্প নামেও পরিচিত, ছিল ব্রিটিশ অভিনেতা চার্লি চ্যাপলিনের অভিনীত বিখ্যাত চরিত্র। এটি নির্বাক চলচ্চিত্র যুগের অন্যতম স্মরণীয় চরিত্রে এবং বিশ্ব চলচ্চিত্রের আইকন। দ্য ট্রাম্প চ্যাপলিন রচিত, পরিচালিত ও অভিনীত ১৯১৫ সালের একটি চলচ্চিত্রের শিরোনামও এবং "একই নামের" একটি গানও রয়েছে।

চ্যাপলিনের উপস্থাপিত দ্য ট্রাম্প চরিত্রটি শিশুসুলভ, কিন্তু সুহৃদ চরিত্র যে ভবঘুরে এবং তার প্রকৃত সামাজিক অবস্থান নিম্ন হওয়ার স্বত্তেও ভদ্রসমাজের ব্যক্তির মতই আচরণ করে ও সম্মানবোধ ধরে রাখে। সে পারিশ্রমিকের বিনময়ে যে কোন কাজ করতে প্রস্তুত এবং যেসব কর্তৃপক্ষ তার আজগুবি আচরণ সহ্য করতে পারে না তাদের থেকে বাঁচতে সে তার বুদ্ধির প্রয়োগ করে থাকে। চ্যাপলিনের সকল চলচ্চিত্রেই দ্য ট্রাম্প ভবঘুরে নয়। দ্য গোল্ড রাশ চলচ্চিত্রের আন্তঃভাষ্য সংস্করণে চ্যাপলিন চরিত্রটিকে "দ্য লিটল ফেলো" বলে সম্বোধন করেছেন, যদিও পর্দায় "দ্য ট্রাম্প" নামটিই দেখা গেছে।

ইতিহাস

দ্য ট্রাম্প চরিত্রটি হঠাৎ করেই সৃষ্টি করা হয়। চ্যাপলিন তখন ম্যাক সিনেট পরিচালিত কিস্টোন স্টুডিওজ এর ম্যাবেল নরম্যান্ড ও তার নিজের অভিনীত ম্যাবেল্‌স স্ট্রেঞ্জ প্রেডিকামেন্ট স্বল্পদৈর্ঘ্য চলচ্চিত্রের জন্য প্রস্তুত হচ্ছিলেন। এটি দ্য ট্রাম্প চরিত্রকে কেন্দ্র করে নির্মিত প্রথম চলচ্চিত্র, কিন্তু একই চলচ্চিত্র সংবলিত অপর আরেকটি চলচ্চিত্রের কাজ এর ছবির কাজ শুরুর পরে শুরু হয় এবং এই চলচ্চিত্রের দুই দিন পূর্বে মুক্তি পায়। ফলে দ্য ট্রাম্প চরিত্রটির পর্দায় অভিষেক হয় কিস্টোন স্টুডিওজের হাস্যরসাত্মক চলচ্চিত্র কিড অটো রেসেস অ্যাট ভেনিস দিয়ে, যা ১৯১৪ সালের ৭ ফেব্রুয়ারি মুক্তি পায়। ম্যাবেল্‌স স্ট্রেঞ্জ প্রেডিকামেন্ট ছবির কাজ আগে শুরু হলেও মুক্তি পায় দুই দিন পর ১৯১৪ সালের ৯ ফেব্রুয়ারিতে। চ্যাপলিন তার এই দ্য লিটল ট্রাম্প চরিত্র দিয়ে কিস্টোনের পরিচালক ম্যাক সিনেটের সবচেয়ে জনপ্রিয় তারকা হয়ে ওঠে। চ্যাপলিন পরবর্তীতে ডজন খানেক স্বল্পদৈর্ঘ্য চলচ্চিত্র ও পরে পূর্ণদৈর্ঘ্য চলচ্চিত্রে দ্য ট্রাম্প চরিত্রে অভিনয় করতে শুরু করেন।

বৈশিষ্ট
দ্য ট্রাম্পের শারীরিক বৈশিষ্টের মধ্যে রয়েছে ব্যাগি প্যান্ট, আঁটসাঁট কোট, ছোট মাথার টুপি, বড় জুতা জোড়া, স্থিতিস্থাপক ও নমনীয় ছড়ি, এবং টুথব্রাশ গোঁফ। দ্য ট্রাম্প অদ্ভুতভাবে ও অস্বচ্ছন্দভাবে হাঁটে কারণ তার জামাকাপড় তার জন্য মানানসই নয়; হয় সে অন্যের ব্যবহৃত পোশাক পরিধান করছে, বা এইগুলো তারই কিন্তু সে নতুন জামাকাপড় ক্রয় করতে পারছে না।

দ্য ট্রাম্প পারিপাশ্বিকতা বা কাকতালের শিকার, কিন্তু মাঝে মাঝে ফলাফল তার দিকেই যায়। মডার্ন টাইমস চলচ্চিত্রে সে একটি ট্রাক থেকে পড়ে যাওয়া লাল পতাকা তুলে নেয় এবং ট্রাকটিকে সেই পতাকা ফিরিয়ে দিতে তা নাড়াতে শুরু করে, এবং এই কাজের মাধ্যমে না জেনেই ও অনিচ্ছাকৃতভাবেই সে মিছিলরত একদল শ্রমিকের নেতা হয়ে ওঠে। জেলে সে ভুলবশত 'নোজ পাওডার' (কোকেইন) খেয়ে ফেলে, যার ফলে তাকে আর জেলে তার সেলে ফিরে যেতে হয় না, কিন্তু সে যখন ফিরে যায়, সে কয়েকজন জেল থেকে পালানোর চেষ্টারত কয়েকজনের সাথে মারামারি করে, জেলারের জীবন রক্ষা করে। এর ফলে জেলার তাকে ছেড়ে দেওয়ার প্রস্তাব দেয়, কিন্তু দ্য ট্রাম্প জেলেই থাকতে চায় কারণ বাইরের পৃথিবীর চেয়ে তার কাছে জেলে থাকাই উত্তম মনে হয়।

আরও দেখুন
 লিটল ট্রাম্প - চার্লি চ্যাপলিনের জীবনীভিত্তিক চলচ্চিত্র।

তথ্যসূত্র

আরও পড়ুন

বহিঃসংযোগ
 আইএমডিবিতে দ্য লিটল ট্রাম্প 
 এনসাইক্লোপিডিয়া ব্রিটানিকায় লিটল ট্রাম্প

চার্লি চ্যাপলিন
হাস্যরসাত্মক চলচ্চিত্রের চরিত্র
১৯১৪-এ প্রবর্তিত চলচ্চিত্রের চরিত্র
হেয়ার হোর্ল

হেয়ার হোর্ল () হচ্ছে দৃশ্যায়িত হওয়া মধ্যবিন্দু থেকে বৃত্তাকার পথে চুল বৃদ্ধির গতিপথ। হেয়ার হোর্ল অধিকাংশ ক্ষেত্রে চুল আছে এমন প্রাণীর শরীরে ও মাথায় দেখা যায়। হেয়ার হোর্ল মুকুট (crowns), ঘূর্ণি (swirls), অথবা trichoglyphs নামেও পরিচিত। চুলের এই ঘূর্ণন, চুল বাড়ার সময় ঘড়ির কাটার দিক করে অথবা ঘড়ির কাটার বিপরীতক্রম কে নির্দেশ করে হতে পারে।

মানুষে
মস্তিষ্কের উপরের হেয়ার হোর্ল (প্যারাইটাল (খুলির উপরে) হোর্ল) নিয়ে কিছু স্বভাববিদ (behaviorists) গবেষণা করেছেন। অধিকাংশ লোকেরই ঘড়ির কাটার দিক করে ত্বকে হেয়ার হোর্ল দেখা যায়। এই হেয়ার হোর্লের সংখ্যা বড়জোড় একক বা দ্বৈত হয়, তবে কখনো কখনো তিনটি হেয়ার হোর্ল ও একজন মানুষের মাথায় দেখা যেতে পারে, তবে এটি বিরল এবং এটা কোনো অস্বাভাবিকতা কে নির্দেশ করে না।

এমার জে. এস. ক্লার (Amar J. S. Klar) গবেষণা করে দেখেছেন যে, মানুষ কোন হাত ব্যবহার করবে এ স্বভাব এবং হেয়ার হোর্লের গতিপথ এর মধ্যে কোনো জিনগত সংযোগ আছে কিনা। তিনি তার গবেষণা থেকে দেখতে পান, ডানহাতি মানুষের ৮.৪ শতাংশ এবং বাঁহাতি মানুষের ৪৫ শতাংশের মধ্যে ঘড়ির কাটার বিপরীতক্রমে হেয়ার হোর্লের গতিপথ দেখা যায়। তার গবেষণা এটাই নির্দেশ করে যে, কে কোন হাত ব্যবহার করবে এবং হেয়ার হোর্লের গতিপথ নিয়ন্ত্রণের জন্য একটি একক জিন দায়ী হয়ে থাকতে পারে। যাইহোক, ক্লারের এই গবেষণার নিয়ম-পদ্ধতি এবং অন্যান্য গবেষণাগুলো প্রশ্নবিদ্ধ হয়েছে।

পশুর স্বভাবে তত্ব 
  ঘোড়ার স্বভাব এবং তার হেয়ার হোর্ল নিয়ে অনেকগুলো তত্ব আছে, যার অধিকাংশ যদিও প্রশ্নবিদ্ধ। একটি পেপার প্রস্তাবনা করেছে যে, ঘোড়াতে অস্বাভাবিক হেয়ার হোর্ল থাকলে, তা ব্যবহার করে সে পশুর উত্তেজক অবস্থা বা তার মেজাজ কেমন তা নির্ধারণ করা যায়।

আরও দেখুন  
 Hairy ball theorem

তথ্যসূত্র 

Vertebrate developmental biology
Animal hair
মানব চুল
পার্ক দে প্রাঁস

পার্ক দে প্রাঁস (, ) ফ্রান্সের প্যারিসে অবস্থিত একটি অল-সিটার ফুটবল স্টেডিয়াম। এটি ফরাসী রাজধানীর দক্ষিণ-পশ্চিমে, স্তাদ জিন-বাউইন এবং স্তাদ রোল্যান্ড গ্যারোসের কাছে, ১৬তম অ্যারোন্ডিসমেন্টের ভিতরে অবস্থিত।

৪৭,৯২৯ দর্শকের বসার ক্ষমতা সহ স্টেডিয়ামটি ১৯৭৪ সাল থেকে ফুটবল ক্লাব প্যারিস সেইন্ট জার্মেই (পিএসজি)-এর হোম ভেন্যু। ১৯৯৮ সালে স্তাদ দ্য ফ্রঁস খোলার আগে, এটি ফ্রান্সের জাতীয় রাগবি ইউনিয়ন দল এবং জাতীয় ফুটবল দলের হোম স্টেডিয়াম ছিল। পার্ক দে প্রাঁস পিচটি চারটি কভারড অল-সিটার স্ট্যান্ড দ্বারা বেষ্টিত, যা আনুষ্ঠানিকভাবে ট্রিবিউন বোরেলি, ট্রিবিউন অটিউইল, ট্রিবিউন প্যারিস এবং ট্রিবিউন বোলোন নামে পরিচিত।

স্থপতি রজার টেইললিবার্ট এবং সিয়াভাশ তেমুরি এর দ্বারা ধারণা করা, পার্ক দে প্রাঁসের বর্তমান সংস্করণটি আনুষ্ঠানিকভাবে ২৫ মে ১৯৭২-এ ৮০–১৫০ মিলিয়ন ফ্রাঙ্ক ব্যয়ে খোলা হয়েছিল। স্টেডিয়ামটি তৃতীয় যেটি সাইটে নির্মিত হয়েছিল, প্রথমটি ১৮৯৭ সালে এবং দ্বিতীয়টি ১৯৩২ সালে এর দরজা খুলেছিল।

১৯৮৩ সালে পিএসজি তার রেকর্ড হোম ভেন্যুতে উপস্থিতি নথিভুক্ত করে, যখন ৪৯,৫৭৫ দর্শক ইউরোপিয়ান কাপ উইনার্স কাপের কোয়ার্টার ফাইনালে ওয়াটারশেইয়ের বিপক্ষে ক্লাবের ২–০ গোলের জয়ের প্রত্যক্ষ করেছিলেন। যাইহোক, ফ্রান্স জাতীয় রাগবি ইউনিয়ন দল স্টেডিয়ামের নিখুঁত উপস্থিতির রেকর্ড ধারণ করে। তারা ৫০,৩৭০ দর্শকের সামনে ১৯৮৯ ফাইভ নেশন্স চ্যাম্পিয়নশিপ ওয়েলসকে ৩১–১২-এ পরাজিত করেছিল।

ইতিহাস

প্রথম পার্ক(১৮৯৭-১৯৩২)
১৮৯৭ সালের ১৮ জুলাই একটি সাইকেল রেস কোর্স হিসেবে এই মাঠ প্রথম আত্মপ্রকাশ করে।

১৯০৩ সালে প্রথম আন্তর্জাতিক ম্যাচ হিসেবে ইংল্যান্ড ও প্যারিস এর মাঝে ম্যাচ অনুষ্ঠিত হয়। তার ২ বছর পর , ফ্রান্স জাতীয় ফুটবল দল এই মাঠে সুইজারল্যান্ডের বিরুদ্ধে তাদের প্রথম ঘরের মাঠের ম্যাচ খেলে। ১৯২৪ সাল থেকে ধীরে ধীরে এই মাঠ তার জৌলুস হারাতে থাকে।

দ্বিতীয় পার্ক(১৯৩২-১৯৭২)
এই সময় স্টেডিয়ামটিতে প্রভূত সংস্কার হয় ও ধারণ ক্ষমতা ৪০,০০০ পর্যন্ত বাড়ানো হয়।

বর্তমান পার্ক(১৯৭২-)
বর্তমানে প্যারিস সেন্ট জার্মেই ক্লাবের ঘরের মাঠ হিসেবে ব্যবহৃত হচ্ছে।

সম্প্রসারণ পরিকল্পনা
২০২৪ গ্রীষ্মকালীন অলিম্পিক গেমস এর জন্য স্টেডিয়ামটিতে অতিরিক্ত ১০,০০০ আসন বৃদ্ধি করে ধারণ ক্ষমতা ৬০,০০০ করার পরিকল্পনা রয়েছে।

গ্যালারি

আরও দেখুন

 ক্যাম্প ডেস লগেস
 স্টেড জর্জেস লেফেভ্রে
 ক্যাম্পাস পিএসজি

তথ্যসূত্র

বহিঃসংযোগ

পিএসজি.এফ আর - প্যারিস সেন্ট জার্মেই (পিএসজি)

১৯৩৮ ফিফা বিশ্বকাপ স্টেডিয়াম
ফিফা বিশ্বকাপের উদ্বোধনী ম্যাচ অনুষ্ঠিত স্টেডিয়াম
১৯৬০ ইউরোপীয় নেশন্স কাপের স্টেডিয়াম
উয়েফা ইউরো ১৯৮৪-এর স্টেডিয়াম
১৯৯৮ ফিফা বিশ্বকাপ স্টেডিয়াম
উয়েফা ইউরো ২০১৬ স্টেডিয়াম
২০১৯ ফিফা মহিলা বিশ্বকাপের স্টেডিয়াম
ফ্রান্সের ফুটবল মাঠ
পারি সাঁ-জেরমাঁ ফুটবল ক্লাব
প্যারিসের ১৬তম অ্যারোনডিসেমেন্ট
ফ্রান্সের রাগবি ইউনিয়ন স্টেডিয়াম
ফ্রান্সের রাগবি লিগ স্টেডিয়াম
রাগবি বিশ্বকাপের স্টেডিয়াম
রাগবি লিগ বিশ্বকাপ স্টেডিয়াম
প্যারিসের ক্রীড়া মাঠ
ফ্রান্সের ভেলোড্রোম
১৯৭২-এ প্রতিষ্ঠিত ক্রীড়া মাঠ
২০২৪ গ্রীষ্মকালীন অলিম্পিকের মাঠ
অলিম্পিক ফুটবল মাঠ
উয়েফা ইউরোপীয় চ্যাম্পিয়নশিপের ফাইনাল স্টেডিয়াম
১৯৭২-এ ফ্রান্সের প্রতিষ্ঠিত
সুবর্ণেশ্বর শিব মন্দির

সুবর্ণেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি শিব মন্দির।

আরও দেখুন 
 ভুবনেশ্বরের মন্দিরের তালিকা।

তথ্যসূত্র

বহিঃসংযোগ 
 
 উইকিম্যাপিয়ায় “সুবর্ণেশ্বর শিব মন্দির”। 

শিব মন্দির
ভুবনেশ্বরের হিন্দু মন্দির
ওড়িশার মন্দির
২০১৬ আইসিসি বিশ্ব ক্রিকেট লিগ পঞ্চম বিভাগ

২০১৫ আইসিসি বিশ্ব ক্রিকেট লিগ দ্বিতীয় বিভাগ আন্তর্জাতিক ক্রিকেট কাউন্সিল কর্তৃক আয়োজিত ক্রিকেটের বিভাগীয় প্রতিযোগিতা। এ প্রতিযোগিতাটি ২০১২-১৮ আইসিসি বিশ্ব ক্রিকেট লিগ এর অংশবিশেষ।২০১৫ সালে জার্সিকে এই টুর্নামেন্টটির আয়োজক হিসেবে ঘোষণা করা হয়।

ফাইনাল খেলাটি জার্সির গ্রেইনভিলে ক্রিকেট গ্রাউন্ডে অনুষ্ঠিত হয়।যেখানে জার্সি ৪৪ রানে ওমানকে হারায়।দুইটি দলই ২০১৬ ৪র্থ বিভাগের জন্য উত্তীর্ণ হয়।

দলসমূহ
এই ৬ টি দল প্রতিযোগিতা টি খেলার যোগ্যতা অর্জন করে:
  (২০১৪ আইসিসি বিশ্ব ক্রিকেট লিগ চতুর্থ বিভাগ এ ৫ম)
  (২০১৪ আইসিসি বিশ্ব ক্রিকেট লিগ চতুর্থ বিভাগ এ ৬ষ্ঠ)
  (২০১৪ আইসিসি বিশ্ব ক্রিকেট লিগ পঞ্চম বিভাগ এ ৩য়)
  (২০১৪ আইসিসি বিশ্ব ক্রিকেট লিগ পঞ্চম বিভাগ এ ৪র্থ)
 
  (২০১৫ আইসিসি বিশ্ব ক্রিকেট লিগ ষষ্ঠ বিভাগ এ ২য়)
  (২০১৫ আইসিসি বিশ্ব ক্রিকেট লিগ ষষ্ঠ বিভাগ এ ৩য়, সুরিনামের পরিবর্তে এই দলটিকে আমন্ত্রণ জানানো হয়)

সুরিনাম দলের কিছু খেলোয়াড়ের খেলার বৈধতা নিয়া  আইসিসি তদন্ত করায় তারা ২০১৬ এর মার্চ মাসে তাদের নাম প্রত্যাহার করে নেয়। তাদের কমপক্ষে ৬ জন খেলোয়াড়ের বৈধতা নিয়ে প্রশ্ন তোলা হয়। সুরিনামের পরিবর্তে ভানুয়াটু খেলতে আসে।

পয়েন্ট তালিকা

উৎস: ক্রিকইনফু

রাউন্ড-রবিন পর্বের খেলা

প্লে-অফ পর্ব

৫ম স্থান নির্ধারণী ম্যাচ

৩য় স্থান নির্ধারণী ম্যাচ

ফাইনাল

চূড়ান্ত অবস্থান
প্লে-অফ খেলার পরে দলগুলোর চূড়ান্ত অবস্থান:

তথ্যসূত্র

বহিঃসংযোগ

২০১৬-এ আন্তর্জাতিক ক্রিকেট প্রতিযোগিতা
২০১৬-এ ক্রিকেট
২০১২-১৮ আইসিসি বিশ্ব ক্রিকেট লিগ
জার্সিতে আন্তর্জাতিক ক্রিকেট প্রতিযোগিতা
চকরিয়া থানা

চকরিয়া থানা বাংলাদেশের কক্সবাজার জেলার অন্তর্গত চকরিয়া উপজেলার একটি থানা।

প্রতিষ্ঠাকাল 
চকরিয়া থানা গঠিত হয় ১৭৯৩ সালে।( ব্রিটিশ আমলে)

প্রশাসনিক এলাকাসমূহ 
চকরিয়া উপজেলার ১টি পৌরসভা ও ১৮টি ইউনিয়নের প্রশাসনিক কার্যক্রম চকরিয়া থানার আওতাধীন।

পৌরসভা:
 চকরিয়া

ইউনিয়নসমূহ:
 ১নং হারবাং
 ২নং বড়ইতলী
 ৩নং কৈয়ারবিল
 ৪নং বমু বিলছড়ি
 ৫নং সুরাজপুর মানিকপুর
 ৬নং পূর্ব বড় ভেওলা
 ৭নং কাকারা
 ৮নং ফাঁসিয়াখালী
 ৯নং লক্ষ্যারচর
 ১০নং চিরিঙ্গা
 ১১নং সাহারবিল
 ১২নং ভেওলা মানিকচর
 ১৩নং পশ্চিম বড় ভেওলা
 ১৪নং বদরখালী
 ১৫নং ঢেমুশিয়া
 ১৬নং ডুলাহাজারা
 ১৭নং খুটাখালী
 ১৮নং কোনাখালী

আরও দেখুন 
 চকরিয়া উপজেলা
 কক্সবাজার জেলা

তথ্যসূত্র

বহিঃসংযোগ 

কক্সবাজার জেলার থানা
চকরিয়া উপজেলা
শ্রেষ্ঠ-বিক্রি অ্যালবামের তালিকা

এটি রেকর্ড সঙ্গীতে বিশ্বের সর্বোচ্চ-বিক্রি অ্যালবাম তালিকা। এই মানদণ্ডে উন্নীত হতে অ্যালবামের বিক্রয় সংখ্যা কোনো নির্ভরযোগ্য সূত্র কর্তৃক প্রকাশিত এবং অ্যালবামটি বিশ্বব্যাপী কমপক্ষে ২০ মিলিয়ন কপি বিক্রি করতে হবে। তালিকায় যে কোনো ধরনের অ্যালবাম থাকতে পারে, যেমন: স্টুডিও অ্যালবাম, গ্রেটেস্ট হিট, সংকলন, বিভিন্ন শিল্পী, সাউন্ডট্র্যাক এবং রিমিক্স। প্রদত্ত পরিসংখ্যান পুনবিক্রির ফলে প্রাপ্ত সংখ্যা যুক্ত করছে না।

মাইকেল জ্যাকসনের থ্রিলার, বিশ্বব্যাপী আনুমানিক ৬৬ মিলিয়ন কপি বিক্রির মাধ্যমে সর্বোচ্চ-বিক্রি অ্যালবামে অর্ন্তভূক্ত হয়েছে।

কিংবদন্তি

৪০ মিলিয়ন বা তার অধিক কপি
*সমস্ত বিক্রয় সংখ্যা মিলিয়নে প্রদর্শিত

আরো দেখুন 

 সর্বোচ্চ-বিক্রি সঙ্গীত শিল্পীদের তালিকা

টিকা

তথ্যসূত্র
ছায়া ও ছবি

ছায়া ও ছবি একটি ভারতীয় বাংলা সিনেমা যা পরিচালনা করেছেন কৌশিক গাঙ্গুলি। ছবিটিতে অভিনয় করেছেন কোয়েল মল্লিক, আবির চট্টোপাধ্যায়, ঋত্বিক চক্রবর্তী, প্রিয়াঙ্কা সরকার। ছবিটির গল্প পরিচালক কৌশিক গাঙ্গুলি নিজেই লিখেছেন। ছবিটি ২৫ শে আগস্ট ২০১৭ তে মুক্তি পায়।

অভিনয়ে 
 আবির চট্টোপাধ্যায়
 কোয়েল মল্লিক  
 ঋত্বিক চক্রবর্তী
 প্রিয়াঙ্কা সরকার
 চূর্ণী গাঙ্গুলি
 বরুণ চন্দ্র

সঙ্গীত 
ইন্দ্রজিত দাশগুপ্তের রচনা এবং প্রসেনের লেখা গানের মাধ্যমে ছবিটির গান গুলো সাজানো হয়েছে।

তথ্যসূত্র 

২০১৭-এর চলচ্চিত্র
২০১০-এর দশকের বাংলা ভাষার চলচ্চিত্র
ইন্দ্রদীপ দাশগুপ্ত সুরারোপিত চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
শাহ মোহাম্মদ হাছানুজ্জামান

ড. শাহ মোহাম্মদ হাছানুজ্জামান হলেন বাংলাদেশের একজন প্রখ্যাত গবেষক ও উদ্ভিদবিদ। কৃষি গবেষণায় অনন্য সাধারণ অবদানের জন্য ১৯৭৮ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি

শিক্ষাজীবন

কর্মজীবন 
তিনি বাংলাদেশ ধান গবেষণা ইনস্টিটিউটরে পরিচালকের দায়িত্বে নিয়োজিত ছিলেন।

রচনা ও প্রকাশনা 
“ধানচাষে কৃষকের প্রাথমিক জ্ঞান” শিরোনামে তার একটি বহুল প্রচারিত বই রয়েছে, যেটি বাংলাদেশ ধান গবেষণা ইনস্টিটিউট ও আন্তর্জাতিক ধান গবেষণা ইনস্টিটিউট থেকে প্রকাশিত।

পুরস্কার ও সম্মননা 
বিজ্ঞান ও প্রযুক্তিতে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 ড. শাহ মোহাম্মদ হাছানুজ্জামান লিখিত পুস্তক।

বিজ্ঞান ও প্রযুক্তিতে স্বাধীনতা পুরস্কার বিজয়ী
২০১১-এ মৃত্যু
বাংলাদেশী বিজ্ঞানী
১৯২০-এর দশকে জন্ম
স্বাধীনতা পুরস্কার বিজয়ী